Document ID: 32010R0585

Title and Content:
ΚΑΝΟΝΙΣΜΌΣ (ΕΕ) αριθ. 585/2010 ΤΗΣ ΕΠΙΤΡΟΠΉΣ της 2ας Ιουλίου 2010 σχετικά με την τροποποίηση του κανονισμού (ΕΚ) αριθ. 2535/2001 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4, Εκτιμώντας τα ακόλουθα: (1) Το άρθρο 19α του κανονισμού (ΕΚ) αριθ. 2535/2001 της Επιτροπής (2) αναφέρεται στις δασμολογικές ποσοστώσεις των οποίων η διαχείριση γίνεται σύμφωνα με τις διατάξεις των άρθρων 308α και 308β και του άρθρου 308γ παράγραφος 1 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (3). Στις ποσοστώσεις περιλαμβάνονται επίσης οι ποσοστώσεις που προβλέπονται στον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες μεσογειακές χώρες (4). (2) Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του κράτους του Ισραήλ σχετικά με αμοιβαία μέτρα ελευθέρωσης για τα γεωργικά προϊόντα, τα μεταποιημένα γεωργικά προϊόντα, τα ψάρια και τα αλιευτικά προϊόντα, με την αντικατάσταση των πρωτοκόλλων 1 και 2 καθώς και των παραρτημάτων τους, και με τις τροποποιήσεις της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του κράτους του Ισραήλ, αφετέρου, συνάφθηκε το 2008. Η συμφωνία αυτή, στο εξής καλούμενη «η συμφωνία» εγκρίθηκε με την απόφαση 2009/855/ΕΚ του Συμβουλίου (5). (3) Η συμφωνία προβλέπει νέες δασμολογικές ποσοστώσεις για τα γεωργικά προϊόντα και τα μεταποιημένα γεωργικά προϊόντα καταγωγής Ισραήλ. (4) Ως εκ τούτου, ο κανονισμός (ΕΚ) αριθ. 747/2001 όπως τροποποιήθηκε με τον κανονισμό (ΕΚ) αριθ. 1154/2009 της Επιτροπής (6) προβλέπει αύξηση της ποσόστωσης γαλακτοκομικών προϊόντων του κωδικού ΣΟ 0404 10 από την 1η Ιανουαρίου 2010. (5) Συνεπώς, ο κανονισμός (ΕΚ) αριθ. 2535/2001 θα πρέπει να τροποποιηθεί αναλόγως. (6) Η προτεινόμενη τροποποίηση πρέπει να εφαρμόζεται από την 1η Ιανουαρίου 2010, ημερομηνία κατά την οποία άρχισε να ισχύει η συμφωνία και τέθηκε σε εφαρμογή η αντίστοιχη τροποποίηση του κανονισμού (ΕΚ) αριθ. 747/2001. (7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της Διαχειριστικής Επιτροπής για την Κοινή Οργάνωση των Γεωργικών Αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα VΙΙα του κανονισμού (ΕΚ) αριθ. 2535/2001, το σημείο 2 αντικαθίσταται από το ακόλουθο κείμενο: «2. Δασμολογική ποσόστωση στο πλαίσιο του παραρτήματος VII του κανονισμού (ΕΚ) αριθ. 747/2001 για ορισμένα γεωργικά προϊόντα καταγωγής Ισραήλ: Αριθμός ποσόστωσης Κωδικός ΣΟ Περιγραφή (7) Εφαρμοζόμενος δασμός Ετήσια ποσότητα σε τόνους Βάση = ημερολογιακό έτος 09.1302 0404 10 Ορός γάλακτος τροποποιημένος ή μη Εξαίρεση 1 300 Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 2010.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2763
3156
2450
3584

EuroVoc IDs (Expanded): 2763
3156
2450
3584

Dataset Source: meu

Split: dev